Extreu les principals categories d'aquest text:
Toni Miserachs, nom amb què es coneix Maria Antònia Miserachs i Ribalta (Barcelona, 1942), és una dissenyadora gràfica. Va fer els estudis de disseny gràfic a l'Escola Elisava de Barcelona (1962-1965), on va formar part de la segona promoció d'aquella nova escola. Va fer l'aprenentatge professional, sota la direcció d'Yves Zimmermann, als laboratoris farmacèutics Geigy, els anys 1963–1966. Després treballà a l'empresa Industrias Gráficas Francisco Casamajó. El 1965 obria el seu estudi de disseny, en què treballà fins al 2009. Vinculada a l'Escola Eina des de la seva fundació, al 1967, hi ha treballat com a professora, cap del Departament de Disseny Gràfic, cap d'estudis, membre de la Junta rectora i directora entre els anys 1996 i 1998. També ha format part de l'equip docent de l'Escola Massana el curs 1975-1976. Fou fundadora de l'Agrupació de Comunicació Visual del FAD (gener de 1972), i de l'Associació de Dissenyadors Professionals (ADP, 1971), de la qual fou presidenta entre els anys 1994 i 1997. També fou membre de la Junta Directiva del Foment de las Arts i el Disseny (FAD) entre 2009 i 2012. Al llarg de la seva trajectòria professional, els seus clients han estat tant institucions públiques –Generalitat de Catalunya, Ajuntament de Barcelona o museus, col·legis professionals i institucions culturals diverses– com empreses privades –editorials, comerços, farmacèutiques, despatxos de professions liberals, hotels i fundacions. Els treballs encomanats en què Miserachs ha treballat han estat anagrames i logotips, aplicacions d'imatge gràfica corporativa, senyalització d'espais, cartells, cobertes i sobrecobertes de llibres i revistes, ex-libris, caràtules de discos, disseny gràfic aplicat al tèxtil, etc. En el camp del disseny gràfic editorial, específicament, ha treballat per a editorials com Lumen, Ketres, Edhasa, Edicions 62, Polígrafa i sobre tot per a Enciclopèdia Catalana, amb obres enciclopèdiques, com Biosfera, Història natural dels Països Catalans o l'Atles d'història de Catalunya. Miserachs va fer també el disseny gràfic de la revista andorrana de curta vida Posobra (juny 1972-gener 1973) i el de la col·lecció Marca Hispanica, fundada per José Agustín Goytisolo, Marta Pessarrodona i Julia Goytisolo Carandell per difondre la literatura catalana en els països hispanoparlants. El fons Toni Miserachs, dipositat al Museu del Disseny de Barcelona, comprèn la documentació relativa a la seva activitat professional com a dissenyadora i com a docent, també documentació sobre la seva activitat de projecció pública, com ara premis, exposicions o actes culturals, i associativa, a més de material bibliogràfic. L'Associació de Dissenyadors Gràfics del Foment de les Arts i el Disseny (ADG-FAD) va concedir-li el Premi LAUS d'Honor 2021 «per la seva aportació a la definició de la professió i a la docència, per la seva tasca incansable amb l'associacionisme professional i per reconèixer el lideratge femení en un sector on les dones han estat invisibilitzades i on, encara avui, estan lluny d'aconseguir la visibilitat que els correspon».
Toni Miserachs : artista_o_autor, Maria Antònia Miserachs i Ribalta : artista_o_autor, Barcelona : Entitat_Geopolítica, Yves Zimmermann : artista_o_autor, Industrias Gráficas Francisco Casamajó : empresa_privada, Escola Eina : educació, Escola Massana : educació, Generalitat de Catalunya : govern, Ajuntament de Barcelona : govern, Miserachs : artista_o_autor, Lumen : empresa_privada, Ketres : empresa_privada, Edhasa : empresa_privada, Edicions 62 : empresa_privada, Polígrafa : empresa_privada, Enciclopèdia Catalana : organització, Biosfera : obra_escrita, Història natural dels Països Catalans : obra_escrita, Posobra : mitjans_massius, Marca Hispanica : mitjans_massius, José Agustín Goytisolo : artista_o_autor, Marta Pessarrodona : artista_o_autor, Julia Goytisolo Carandell : artista_o_autor, Agrupació de Comunicació Visual del FAD : organització, Associació de Dissenyadors Professionals (ADP : organització, Foment de las Arts i el Disseny (FAD) : organització, Atles d'història de Catalunya : obra_escrita, Museu del Disseny de Barcelona : organització, Associació de Dissenyadors Gràfics del Foment de les Arts i el Disseny (ADG-FAD) : organització, Escola Elisava : educació